Vir 'n aspirant professionele jagter kan die kostes van 'n pasmaak geweer in 'n gewaarborgde uitklophou-klas kaliber dikwels by 'n onbekostigbare bedrag uitkom. Pot-Shot het dus besluit om ondersoek in te stel om uit te vind watter opsies daar wel beskikbaar is om 'n magnum kaliber met maksimum trefkrag te kry teen 'n sakpas prys. Want wat nie alle jagters van bewus is nie, is dat in meeste gevalle 'n standaard .458 Winchester Magnum sonder te veel moeite omskep kan word in 'n .458 Lott of 'n .450 Rigby of selfs 'n .460 Weatherby Magnum.